**Armin Čusto, dipl.iur**

**Član Internacionalnog ekspertnog tima Instituta za istraživanje zločina genocida Kanada (IGK)**

Odlukom skupštine grada Prijedora da po drugi odbije inicijativu gospodina Mirsada Duratovića da se podigne spomen obilježje nevino ubijenoj djeci grada Prijedora u protekloj agresiji i genocidu predstavlja nastavak kontinuiranog i institucionalnog ograničavanja Bošnjaka u borbi za istinu ali istovremeno pokazatelj stanja u tom gradu, koji se ogleda u nepostojanju spremnosti organa grada Prijedora da se suoče sa krvavom prošlošću koja bih prema svim standardima ljuduskog dostojanstva morala natjerati na katarzu. Priznati da se desio genocid, etničko čiščenje, silovanje predstavlja njihov prioritet u cilju svijetlije budučnosti ovog područja, jer institucionalno negiranje genocida je uvertira u novi genocid.

Navedna odluka kao i ranija ali i sadašnja ponašanja zvaničnih predstavnika u manjem bh.entitetu Republika Srpska, koji imaju stvarnu moć političkog odlučivanja daje nam obavezu da dalje nastavimo borbu za istinu i pravdu, jer naša šutnja o genocidu dovest će do legalizacije posljedica genocida, što je i cilj zvanične politike u tom entitetu. Takvi ciljevi nas upučuju na pitanje revizije tužbe za genocid protv Srbije pred Stalnim sudom u Haggu. Razmatrajući tužbu Bosne i Hercegovine protiv Srbije za genocid Sud je 2007. godine odbacio odgovornost države Srbije za genocid , ali je potvrdio da je počinjen genocid u Srebrenici. Također Sud u Haggu je utvrdio da je vojska Jugoslavije logistički pomagala vojsku i policiju Republike Srpske.

Zahtjev za reviziju presude Bosna i Hercegovina može podnijeti do 26. februara 2017. godine. Taksativno su navedeni uslovi koji moraju biti ispunjeni da bi zahtjev za reviziju bio osnovan, što podrzaumjeva postojanje novih dokaza ili činjenica. Naime, kada je donesena presuda po kojoj je počinjen genocid samo u Srebrenici gdje država Srbija nije odgovorna, treba istaći da Bosna i Hercegovina odnosno advokatski tim koji je zastupao državu Bosnu i Hercegovinu nije imao pravo pristupa određenim dokumentima koji su skrivani u Beogradu. Navedeni dokumenti koji sadržavaju činjenice iz kojih se može utvrditi odgovornost Srbije za genocid su uništavani na način da je sadržaj tih dokumenata "zacrtavan" i "zacrnjavan". Iz dokumenata se jasno može vidjeti politička i vojna veza Srbije i Republike Srpske odnosno Radovana Karadžića i Slobodana Miloševića kao i međusobnog odnosa vojske Jugoslavije i vojske Republike Srpske.

Uzimajući u obzir navedene dokumente koji su skrivani ali i presude koje su donesene nakon 2007. godine pred drugim sudom u Haggu (Međunarodni sud za bivšu Jugoslaviju) posebno imajući u vidu da se vodi postupak protiv Radovana Karadžića koji je optužen za genocid, a čije će suđenje uskoro biti završeno, predstavlja još jedan argument za podnošenja zahtjeva za reviziju presude.

Međutim nezapaženo je medijski popračeno izdavanje "Priručnika za reviziju postupka na presudu ICJ po tužbi BiH za genocid",autora dr. Hasana Balića, dr. Ismeta Alije i Avdije Kovačevića. Navedni priručnik nam decidno govori o mogučnosti revizije, potrebnim koracima koji se moraju preduzeti kako bi zahtjev za reviziju presude bio osnovan. Masovna ubistva koja su počinjena u Prijedoru, Višegradu, Kalinoviku, Rogatici, Kotor Varoši i ostalim gradovima prema samoj definiciji genocida upučuje nas na postojanje genocidne namjere političkog i vojnog vrha Republike Srpske uz direktnu ulogu države Srbije koja je sa svojim političkim i vojnim aparatom stojala iza te namjere. U tom pogledu navedni priručnik govori o potrebi stvaranja stručnog tima koji će pored pravnika okupiti sociologe, psihologe, ekonomiste, političke i vojne analitičare. Stručni tim će u okviru svojih kopetencija otkriti potrebne činjenice i dokaze i time zahtjev za reviziju učniti osnovanim.